《秋日自端州早归》
明代·韩韬

凌晨鼓棹促归舟，峡里寒云淡欲流。枫露渐深蝉响绝，海天初曙火萤收。

惊人鸿雁双双起，趁水鸬鹚个个浮。凛冽鱼风吹客袂，满江秋色蓼花愁。

作者简介：韩韬，字仲六，号玉田。番禺人。韩上桂仲弟。明神宗万历三十四年（一六〇六）武举，未仕先卒。擅诗文，有《茹霞稿》。事见《韩节悯公遗稿》卷末附录。